སྲིད་པ་མཐོང་བའི་མེ་ལོང༌།
༄༅།། གང་ཞིག་ཐོགས་མེད་མཁྱེན་པའི་སྟོབས་ཀྱིས་གཏི་མུག་མུན་སྡུག་
ཕ་མཐར་བསྐྲད་དང་ལྷན་ཅིག་ཏུ།།
རྗེས་ཆགས་སྙིང་རྗེའི་འོད་ཟེར་སྟོང་གིས་སྐལ་བཟང་གདུལ་བྱའི་བློ་ཡི་
པད་ཚལ་རྒྱས་མཛད་ཅིང་།།
རྒྱས་པ།།
བྱང་གྲོལ་ཐར་པ་ཆེན་པོའི་གླིང་དུ་མི་ལྡོག་སྣང་བ་ལ་འགོད་གཟི་བྱིན་རབ་
ལྷ་ཡི་ལྷ་མཆོག་ཐུབ་པ་ཉི་མ་ལུས་ཅན་ཀུན་གྱི་སྤྱི་བོའི་རྒྱན་དུ་བརྟན་པར་
དེ་ཡི་ལེགས་གསུང་དཀའ་གནད་ཆེན་པོར་ནམ་ཡང་བློ་གྲོས་འཁྲུལ་པའི་དྲི་
འཕགས་བོད་མཁས་གྲུབ་དུ་མའི་གདམས་པ་བཟང་པོའི་རིགས་ལམ་སྟོང་
བཞུགས།།
བྲལ་ཞིང༌།།
གི་སྙིང་པོའི་བཅུད།།
༠
ཐབས་མཁས་ངལ་བ་འཁུར་དུ་བཟོད་དེ་སྐལ་ལྡན་བློ་གྲོས་ཡོལ་གོར་བསྐྱིལ་
མཛད་པ།།
སྐྱབས་ཀུན་འདུས་ཞལ་བཤེས་གཉེན་ཆེན་པོ་བྱང་ཆེན་བར་དུ་སྒོ་གསུམ་
གུས་པས་བསྟེན།།
1

སྲིད་པ་མཐོང་བའི་མེ་ལོང་།
གཞུང་ལུགས་གནད་ལ་ཐོས་པ་རབ་དམན་ཞིང་།།
གཞུང་དོན་སྒྲོ་འདོགས་ཆོད་པའི་བློ་དང་བྲལ།།
གཞུང་བཞིན་རྒྱུད་ལ་ཉམས་ལེན་དབེན་ཕྱིར་ན།།
གཞུང་ལུགས་གདམས་པར་ཤར་བའི་རྣམ་ཐར་མེད།།
འོན་ཏང་འགྲོ་བའི་ཕན་བདེའི་ཤིང་རྟ་ཆེ།།
འདྲེན་ལ་སྙིང་སྟོབས་དཔུང་པ་བརྟན་པོ་ཡིས།།
ཆོས་སྲིད་ཕང་ལོ་ཟུང་ལྡན་དྲུད་པའི་ཤུལ།།
གསལ་བར་བྱས་ལ་འགལ་བའི་ཆ་ཅི་ཡོད།། ཅེས་སྔོན་བྱོན་དམ་པ་རྣམས་
ཀྱི་ཚུལ་ལུགས་དང་མཐུན་པར་ཚིགས་སུ་བཅད་པའི་སྔུན་བསུས་ཏེ། སྐབས་བབས་
གླེང་བར་བྱ་བ། སྨྲ་མཁས་ངག་དབང་ཁ་བའི་རྡུལ་བརྩེགས་ལམ།། གཞན་ཕན་
བྱམས་པའི་དལ་འགྲོའི་རྒྱུན་བཟང་འབབ།། སྐལ་བཟང་འཛིན་མ་རབ་མཛེས་ཡིད་
འོང་བརྟས།། བསྟན་དང་འགྲོ་ཕན་འཛིན་པར་རྟག་ཕྱག་འཚལ།། ཞེས་བསྔགས་པའི་
ཚུལ་མཛད་པ། དཔལ་ལྡན་ཁྲི་ཚོགས་ཚུལ་ཁྲིམས་རྣམ་དག་གླིང་དགོན། རྗེ་ཁྲིག་
རྩེ་རིན་པོ་ཆེ་ཤར་སྤྲུལ་པའི་སྐུའི་སྐྱེ་མིང་འཛིན་པ་ངག་དབང་འཇམ་དབྱངས་བྱམས་
པ་བསྟན་འཛིན་བདག་གི་ལོ་རྒྱུས་མདོར་བསྡུས་ཤིག་བཀོད་པ་ལ་གཉིས། སྔོན་བྱུང་
དམ་པ་རྣམས་ཀྱི་མཚན་རིམ་དང༌། ད་ལྟའི་སྐྱེ་རབས་ཅུང་ཟད་སྤྲོས་ཏེ་བཤད་པའོ།།
དང་པོ་ནི། འཁྲུངས་རབས་གསོལ་འདེབས་ལས། བགྲང་ཡས་འགྲོ་ལ་བརྩེ་བའི་
གཞན་དབང་གིས། བགྲང་ཡས་བསྐལ་པའི་ཀླད་ནས་སངས་རྒྱས་ཀྱང་།། བགྲང་

2

སྲིད་པ་མཐོང་བའི་མེ་ལོང༌།
ཡས་ཡིད་ཅན་འདུལ་ཕྱིར་གནས་རྣམས་སུ།། བགྲང་ཡས་སྤྲུལ་པ་སྟོན་ལ་གསོལ་
བ་འདེབས།། ཞེས་པ་ལྟར། སྐུ་ཕྲེང་གོང་མ་རྣམས་ནི། སྔོན་བསྐལ་པ་བགྲང་ཡས་
པའི་མུ་མ་མཆིས་པ་ན། ཁམས་གསུམ་གྱི་འགྲོ་བ་རྣམས་ལ་ཐུགས་ལྷག་པར་བརྩེ་བ།
སྙིང་རྗེ་ཆེན་པོའི་གཞན་དབང་དུ་གྱུར་པའི་སྒོ་ནས་ཐེག་པ་ཆེན་པོར་སེམས་བསྐྱེད།
རྫོགས་སྨིན་སྦྱང་གསུམ་གྱི་སྒོ་ནས་ཚོགས་གཉིས་ཡོངས་སུ་རྫོགས་ཏེ། བགྲང་ཡས་
པའི་སྐལ་པའི་ཀླད་དམ་སྔོན་རོལ་ནས་སངས་རྒྱས་ཟིན་ཀྱང་། བགྲང་ཡས་མུ་མཐའ་
མ་མཆིས་པའི་ཡིད་ཅན་གྱི་འགྲོ་བ་རྣམས་འདུལ་བའི་ཕྱིར་དུ། འཁོར་བའི་གནས་
རྣམས་སུ། བྱ་དང་རི་དྭགས་ལ་སོགས་པའི་བགྲང་ཡས་པའི་སྤྲུལ་པ་དཔག་ཏུ་མེད་པ་
སྟོན་པར་མཛད།
བསྟན་པ་འདིའི་དབང་དུ་བྱས་ན་ནི། དམ་པ་རྣམས་ཀྱི་གསུང་བགྲོས་དང༌།
ངག་རྒྱུན་ལས་བྱུང་བ་ལྟར། གསང་བའི་སྐུ་ཕྲེང་འདྲེན་ཚུལ་ནི། དང་པོ་དགྲ་བཅོམ་
པ་ཉི་མ་གུང་།,„ གཉིས་པ་སློབ་དཔོན་ཆོས་ཀྱི་བཤེས་གཉེན། གསུམ་པ་སློབ་དཔོན་ལྷ་
དབང་བློ་གྲོས། བཞི་པ་རྭ་ལོའི་བླ་མ་མར་མེ་མཛད། ལྔ་པ་དགེ་བཤེས་ཐག་མ་པ།
དྲུག་པ་ཆོས་མངོན་རབ་མཁྱེན་མོན་གྲྭ་པ། བདུན་པ་སྣར་ཐང་མཁན་ཆེན་ཀུན་དགའ་
རྒྱལ་མཚན། བརྒྱད་པ་སྟོད་བྱང་སེམས་ཤེས་རབ་བཟང་པོ།、དགུ་པ་ཆོས་རྗེ་
འཇམ་དབྱངས་བློ་གྲོས། བཅུ་པ་དྲུང་པ་དཔལ་ལྡན་ཤེས་རབ། བཅུ་གཅིག་པ་
དགའ་ལྡན་ཤར་པ་ཆོས་རྗེ་བློ་བཟང་སྦྱིན་པ།., བཅུ་གཉིས་པ་རྟོག་རྒྱལ་སྲས་འཇིགས་
༥ ༥
མེད་རྣམ་རྒྱལ། བཅུ་གསུམ་པ་གཤམ་ཧེ་ན་ཀུ་པ་རྒྱལ་སྲས་ངག་དབང་རྣམ་རྒྱལ།
ป
3

སྲིད་པ་མཐོང་བའི་མེ་ལོང༌།
བཅུ་བཞི་པ་ལྷ་ས་བ་བྱམས་པ་ཚོགས་གཉིས། བཅོ་ལྔ་པ་ལྷ་ས་རྟ་ར་མདོ་པ་བྱམས་པ་
ཆོས་འཕེལ་བཅས་སོ།
སྨྲས་པ།
༨
༩
ཁ་ཆེའི་ཡུལ་དུ་བསྟན་པའི་སྲོལ་བཟང་ཕྱེ།།
མང་ཡུལ་ལྗོངས་འདིར་བྱིན་རླབས་ལུང་བསྟན་མཛད།།
དགྲ་བཅོམ་ཉི་མ་གུང་པ་ནས་བཟུང་བའི།།
སྐུ་ཕྲེང་གསེར་རིའི་ཕྲེང་བ་མཚར་དུ་དངར།།
ཁྱད་པར་དགེ་ལྡན་བསྟན་པ་ཕྱོགས་མཐའ་རུ།།
སྤེལ་བའི་དར་ཆེན་དྲུག་ཅེས་ཡོངས་གྲགས་པའི།།
སྟོད་ཀྱི་བྱང་སེམས་ཤེས་རབ་བཟང་པོ་ཡིས།།
ལུང་དང་མཐུན་པར་མངའ་རིས་སྐོར་གསུམ་དུ།།
བསྟན་པའི་གདུགས་དཀར་གསེར་གྱི་ཡུ་བ་ཅན།།
བྱའོ།།
མ་ཕམ་མཚོ་དང་རྣམ་བཞིའི་རྩ་བ་དང་།།
ཏི་སིའི་སྤོ་ལྟར་བཙུགས་པའི་མཛད་བཟང་གིས།།
དེང་ཡང་ལྗོངས་འདིར་རྒྱལ་བསྟན་ཉམས་པ་མེད།། ཞེས་ཀྱང་སྨྲ་བར་

སྲིད་པ་མཐོང་བའི་མེ་ལོང༌།
གཉིས་པ། ཡོངས་གྲགས་རྗེའི་དངོས་སློབ་སྟོད་བྱང་སེམས་ཤེས་རབ་
གཉིས་པ།
བཟང་པོ་ནས་བཟུང་སྟེ། སྐྱེ་ཕྲེང་དགུ་པའི་མཚན་འཕོས་པ་བདག་ངག་དབང་འཇམ་
དབྱངས་བྱམས་པ་བསྟན་འཛིན་གྱི་ལོ་རྒྱུས་ཅུང་ཟད་སྤྲོས་ཏེ་བཤད་པ་ནི། བདག་
ཉིད་བཙས་པའི་ཡུལ་ནི་གངས་རིའི་མུ་ཁྱད་པདྨ་འདབ་བརྒྱའི་དབྱིབས་ལྟར། བསྐོར་
བའི་ཆུ་བོ་སེངྒེ་ཁ་འབབ་རྒྱུགས་པའི་གཡས་ཕྱོགས་མང་ཡུལ་ལ་དྭགས་ཀྱི་ནང་ཚན།
དེ་ཡང་། ཁང་ས་ཞིང་ས་ས་ཡི་དགེ། འཐུང་ཆུ་ཞིང་ཆུ་ཆུ་ཡི་དགེ། གམ་འབྲོག་རྒྱང་
འབྲོག་འབྲོག་གི་དགེ། ཁང་ཤིང་བུད་ཤིང་ཤིང་གི་དགེ། ཁང་རྡོ་ཐབ་རྡོ་རྡོ་ཡི་དགེ།
ཞེས་པ་ལྟར། སྣོད་བཅུད་ཕུན་སུམ་ཚོགས་པ་དགེ་བཅུ་འཛོམས་པའི་ཡུལ་ཆུ་ཤོད་
གྲོང་མིང་འབིས་ལུ་(སྦས་ཡུལ།)ཞེས་པ། ཇི་སྐད་དུ། ཧ་ཅང་ཕྱུག་པོའི་ཁྱིམ་དང་ནི།།
དབུལ་པོའི་ཁྱིམ་དུ་མི་སྐྱེ་བར།། བར་མའི་ཁྱིམ་དུ་སྐྱེས་ནས་ཀྱང་།། རབ་ཏུ་འབྱུང་བ་
བྱེད་པར་ཤོག ཅེས་པ་ལྟར། ཁྱིམ་འབྱོར་གུད་ཀྱི་མཐའ་གཉིས་སུ་མ་ལྷུང་པ་འབྲིང་
གྲས་སུ། སྐྱེད་བྱེད་ཡེ་ཤེས་དཔལ་འབྱོར་ཕུན་ཚོགས་དང༌། སྐྱེད་མ་ཚེ་བརྟན་དཔལ་
འཛིན་གཉིས་ཀྱི་བུར། ཆུ་ལུག་ཕྱི་ལོ་ ༡༩༤༣ བོད་ཟླ་བཞི་པའི་ཚེས་དྲུག་ཉིན་ཕྱེད་
ཡོལ་བ་ལུག་གི་དུས། རེས་གཟའ་ཟླ་བ་སྐར་མ་རྒྱལ་སྨད་ཀྱི་སྐབས་བཙས་ཤིང༌།
བཙས་མ་ཐག་ནས་སྐྱེད་མ་དུས་ཀྱི་ཆོས་ཉིད་དུ་གྱུར་ནས། མ་ཆུང་བསོད་ནམས་
དཔལ་འཛོམས་ཀྱིས་ནུ་ཁུག་ནང་དུ་བ་མོའི་འོ་མ་བླུགས་ནས་གསོ་སྐྱོང་བྱས།
ལོ་གསུམ་སྐབས་སྐྱེད་བྱེད་ཀྱང་འདས་ཤིང་ཕ་མ་མེད་པའི་དྭ་ཕྲུག་ཏུ་གྱུར་
ཀྱང༌། ཉམ་ང་བ་དང་བག་ཚ་བ་ཅུང་ཟད་ཙམ་མེད་པར་རྩེད་མོ་ཚུན་ལའང༌། དམ་
5

སྲིད་པ་མཐོང་བའི་མེ་ལོང༌།
པའི་ཆོས་དང་འབྲེལ་བའི་ལད་མོས་དུས་འདའ་བར་བྱེད་པ། ཀུན་གྱིས་སྐྱེ་བ་སྔོན་
མའི་བགས་ཆགས་ཡིན་པར་གླེང་།
དུས་དེ་ཤེད་ན། ཁྲིག་རྩེའི་ལྷ་སྡེ་མི་སྡེ་རྣམས་ཁྲིག་རྩེ་རིན་པོ་ཆེའི་ཡང་སྲིད་
ངོས་འཛིན་ཞུ་ཐབས་ལན་གྲངས་དུ་མར་འབད་ཀྱང་། ཁ་གཅིག་ཏུ་མ་མཐུན་པར།
བོད་བཙན་པོའི་རྒྱུད་པ་དྲི་མ་མེད་པ་མང་ཡུལ་ལ་དྭགས་སུ་འཕོས་པའི་ཏོག་གི་རྒྱལ་
སྲས་འཕྲིན་ལས་རྣམ་རྒྱལ་དང་། ཁྲིག་རྩེའི་ཡུལ་གྱི་བུ་ཆུང་ཡེ་ཤེས་ཆོས་གྲགས་
གཉིས་སོ་སོའི་ཕྱོགས་སུ་གྱེས་ནས་ངོས་འཛིན་མ་ཐུབ་པར་ལུས་པའི་སྐབས། བོད་
ཀྱི་རྒྱལ་པོ་སྟག་བྲག་པཎྚི་ཊས་དཔལ་ལྡན་ཁྲི་ཚོགས་ཚུལ་ཁྲིམས་རྣམ་དག་གླིང་ངམ།
ཁྲིག་རྩེ་དགོན་པར། ཁྲིག་རྩེ་རིན་པོ་ཆེ་ཤར་པ་སྤྲུལ་སྐུ་བྱམས་པ་ཆོས་འཕེལ་ཆུ་རྟ་
ཕྱི་ལོ་ ༡༩༤༢ ལོར་དགོངས་པ་རྫོགས་པའི་ཡང་སྤྲུལ་ངོས་འཛིན་ཞུ་དགོས་པ་དང་།
ཁྲིག་རྩེ་དགོན་པ་ནས་ངོས་འཛིན་མ་ཐུབ་ཚེ། བོད་ནས་ངོས་འཛིན་ཞུ་རྒྱུའི་བཀའ་
ཡིག་འབྱོར་དོན་ལྟར། དགོན་འདིའི་དབུ་ལས་སྣེ་དགེ་འདུན་རྣམས་འཚོགས་ནས་
གྲོས་བསྡུར་བྱས་ཏེ། མཐའ་མར་དགོན་པའི་འཐུས་མི་གྲྭ་རྣམ་རྒྱལ་ལ་རྒྱལ་བ་རིན་
པོ་ཆེ་དང༌། རྒྱལ་པོ་སྟག་བྲག་རིན་པོ་ཆེ་གཉིས་ཀར་འབུལ་རྒྱུའི་སྙན་ཞུ་དང་སྦྲགས་
བོད་དུ་མངགས། གྲྭ་རྣམ་རྒྱལ་ནས་རྒྱལ་བ་རིན་པོ་ཆེ་དང༌། ཆོས་སྐྱོང་ལ་བརྟག་
པ་ཞུས་པའི་ཕྱག་རྟགས་ཚུར་བསྣམས་པའི་བཀའ་ལན་དུ། དགོན་པའི་ནུབ་ཕྱོགས།
ཚེ་ཕུན་ཞེས་པར་ཡོད་ཅེས་ལུང་བསྟན་གནང༌། ད་དུང་ཡང་དགེ་འདུན་རྣམས་ཀྱིས་
སོ་སོའི་འདོད་ཕྱོགས་རེ་ལ་ངོས་བཟུང་སྟེ། གཅིག་ཏུ་གཏན་ཁེལ་བཞིག་ནི་མ་བྱུང༌།

6

སྲིད་པ་མཐོང་བའི་མེ་ལོང༌།
མེ་ཕག་ལོར་སེ་རའི་དགེ་བཤེས་ཞུ་བའི་བྱ་བྲལ་བ་ཞིག་ལ་དྭགས་སུ་ཕེབས་
ཏེ། གླེ་ནས་རཱཎ་ཝཱིར་པུར་བརྒྱུད་བོད་ལ་ལོག་ཕེབས་ལམ། ཁྲིག་རྩེ་དགོན་པའི་
གཞོགས་གཡས་ཀྱི་དར་ལྕོགས་བཙུགས་སར་བྱོན་པ་དང༌། ཞབས་ཕྱི་དཔེ་ཐུབ་ཞྭ་
པ་བྱམས་པར། ཁྱེད་རང་སྔོན་དུ་སོང་སྟེ། དགོན་འོག་ཏུ་གནས་ཚང་གཡོར་ཅིག་
གསུངས་ནས། ཁོང་རང་དེར་ཅུང་ཞིག་བཞུགས།
དེ་དུས་ཕྱག་མཛོད་བཀའ་བརྡར་ག་ག་ཐུབ་བསྟན་རྒྱལ་པོ་ལ་ཞྭ་པ་བྱམས་
པས་གནས་ཚང་གཡོར་ཞུས། བོད་ཟླ་བརྒྱད་པའི་ཟླ་འགོར། ཞིང་རྔས་ཀྱི་སྐབས་
ཡིན་པས་ཕྱག་མཛོད་ཀྱིས་འདིར་ཁྲལ་པ་སོགས་མི་མང་བས་བཞུགས་ས་མི་ལེགས།
སྨྱུང་གནས་ཁང་དུ་བཞུགས་ཞུས་ནས་སྟན་ལྕོགས་ཕུལ་བར་བསྐྱོད་སྐབས། དགེ་
བཤེས་དང་མཇལ་ནས་ཕྱག་མཛོད་ཐུབ་བསྟན་ལ། ཁྱེད་ཚོའི་དགོན་པའི་སྲུང་མ་ཅི་
ཡིན་ནམ། ཞེས་བཀའ་འདྲི་གནང་བ། ཕྱག་མཛོད་ཀྱིས་ལྷ་མོ་དམག་ཟོར་མ་ཡིན།
ཞེས་ཞུས། དགེ་བཤེས་ནས་སྔར་ཁྱོད་ཚོའི་སྲུང་མ་དུད་གསོལ་བོང་བཞོན་མ་རེད།
ལྷ་མོ་དུད་གསོལ་མས་ངའི་དགོན་པར་དོན་ཁག་ཅན་ཞིག་ཡོད་པ་དེ་བསྒྲུབ་པའི་སྐལ་
བ་ཁྱེད་ལ་འདུག དེའི་ཕྱིར་རཎ་ཝཱིར་པུར་དུ་མ་ཕེབས་པར་བཞུགས་ཤིག་གསུངས་
བྱུང་བ། དོན་ཅི་ཡོད་དམ་གསུངས། ཕྱག་མཛོད་ཀྱིས་ང་ཚོའི་རིན་པོ་ཆེ་ངོས་འཛིན་
ཞུ་རྒྱུ་ཡོད་ཞུས། འོ་འོ་དེ་ག་རང་རེད། ང་ཞག་འགའ་ཞིག་འདིར་གནས་བཅའ་
དགོས་གསུངས།
ཕྱག་མཛོད་ཀྱིས་དགེ་འདུན་པ་རྣམས་ལ་གནས་ཚུལ་དེ་ཞུས་པར། ཚང་མ་
7

སྲིད་པ་མཐོང་བའི་མེ་ལོང༌།
ཡིད་དགའ་ཞིང་སྤྲོ་ཞིང་དགེ་བཤེས་ལ་གསོལ་བ་བཏབ་སྟེ། ཁྲིག་རྩེ་རིན་པོ་ཆེའི་ཡང་
སྲིད་ངོས་འཛིན་ཡོང་བ་ཞེས་ཞུས། དགེ་བཤེས་ཀྱིས་ཡང་སྲིད་འཁྲུངས་པའི་གྲོང་གི་
མདུན་དུ་མ་ཎི་ཟླུམ་པོ་སོགས། ཡོད་ཚུལ་གསུངས་ནས་ཕྱག་མཛོད་དང་མཉམ་ཆུ་
ཤོད་དུ་ཕེབས། དེར་འབི་ལུ་པའི་ཁང་པར་ཐལ་ལེར་ཕེབས་ནས་སྒོ་མདུན་གྱི་མ་ཎི་
མཐོང་བས་ཕྱག་མཛོད་ཡིད་ཆེས། ཕྱག་མཛོད་དགོན་པར་ཡོང་ནས་ཚུལ་དེ་དགེ་
འདུན་རྣམས་ལ་ཞུས།
དགེ་འདུན་ཁ་ཅིག་ཡིད་མ་ཆེས་པར་སྐྱབས་རྗེ་བ་ཀུ་ལ་རིན་པོ་ཆེའི་སྐུ་
མདུན་བཅར་ནས། ཡང་སྲིད་ངོ་མ་ཡིན་མིན་གྱི་བཀའ་འདྲི་ཞུས་པ། སྐྱབས་རྗེ་
བ་ཀུ་ལ་རིན་པོ་ཆེས་འབི་ལུ་པའི་བུ་ཆུང་ཁྲིག་རྩེ་རིན་པོ་ཆེའི་ཡང་སྲིད་མཆོག་སྤྲུལ་
འཁྲུལ་མེད་ཡིན་པར་སོམ་ཉི་སྤུ་ཙམ་མེད། ཅེས་གསུངས་པས་ཚང་མ་ཡིད་ཆེས་
པའི་གནས་ལ་བཀོད་དེ། ཆུ་ཤོད་ནས་སྐུ་གོང་མ་རིམ་བྱོན་གྱི་གདན་ས་དཔལ་ལྡན་
ཁྲི་ཚོགས་ཚུལ་ཁྲིམས་རྣམ་དག་གླིང་དུ། དགེ་འདུན་རྣམས་ཀྱི་སེར་སྦྲེང་དང་བཅས་
བསུ་བ་མཛད་དེ། གཟིམ་ཆུང་ཆེན་མོའི་དབུས་སུ་ངེད་དང་། མ་ཆུང་། གཡས་
སུ་དགེ་བཤེས། གཡོན་དུ་ཕྱག་མཛོད་ཀྱིས་དབུས་ལས་སྣེ་རྣམས་བཞུགས། དེར་
དགེ་བཤེས་ཀྱིས་མ་ཆུང་ལ་བུ་དེའི་ན་བཟའ་ཕུད་ནས་ལྟོས་དང་བྱས་པར། མ་ཆུང་
མགོ་སྒུར་ནས་འཚེར་སྣང་བྱས། ཕྱག་མཛོད་ཀྱིས་བལྟས་ཏེ་ཚང་མར་བསྟན་པར།
གཟུགས་པོར་སྐུ་གོང་མ་ཤར་པ་སྤྲུལ་སྐུ་བྱམས་པ་ཆོས་འཕེལ་ལ། བོད་གཞུང་གིས་
ཆད་པ་བཅད་པའི་རྡུང་ཤུལ་རྣམས་ཁྲ་ལྷམ་མེ་མཐོང་བས་ཚང་མ་ཧ་ལས་ཏེ་དད་པར་
8

སྲིད་པ་མཐོང་བའི་མེ་ལོང༌།
གྱུར།
༡
དེའི་སྐབས་གོང་གི་ལུང་བསྟན་གྱི་ཚེ། ཞེས་པ་སྐྱེད་མ་ཚེ་བརྟན་དཔལ་འཛིན་
དང་། ཕུན་ཞེས་པ་སྐྱེད་བྱེད་ཕུན་ཚོགས་དཔལ་འབྱོར་གྱི་མིང་ཟུར་བསྟན་ཚུལ་དང༌།
ཁྲིག་རྩེ་དགོན་པའི་ནུབ་ཕྱོགས་སུ་ཡོད་པས་ཐམས་ཅད་བློ་མཐུན་བྱུང་ངོ་།
སྨྲས་པ།
རྟག་འཛིན་ཅན་རྣམས་ངེས་པར་འབྱུང་བའི་ཕྱིར།།།
གོང་མའི་ཟླ་བ་བཞུད་པའི་བཤུལ་ལམ་དུ།།
(༧༢ མྱ་ངམ་མུན་པའི་གླིང་ནས་གདུལ་བྱའི་ཚོགས།།
མཆོག་སྤྲུལ་ཉི་མ་གཞོན་ནུ་འཆར་ལ་རེ།།
དེ་ཚེ་སྣ་ཚོགས་རེ་དོགས་དབང་སོང་སྟེ།།
འོས་སྤྲུལ་གཅིག་ལས་དུ་མར་གྱེས་པའི་སྐབས།།
—— ཤར་པ་སྤྲུལ་སྐུའི་མཚན་གྱི་ཅོད་པན་དེ།།
ལྷ་དང་བླ་མས་བདག་གི་སྤྱི་བོར་བཀུར།།
ཉོན་མོངས་དྲེག་པ་ཐུག་པའི་སེམས་ཀྱི་གཤིས།།
རང་སེམས་མེ་ལོང་དྭངས་མར་མངོན་འགྱུར་པས།།
བདག་ནི་ཐ་མལ་ནང་གི་ཐ་མལ་ལས།།
དམ་པའི་སྤྲུལ་སྐུར་རློམ་སེམས་ང་རྒྱལ་མེད།།
—— འོན་ཏང་སྔོན་གོམས་དགེ་བའི་ས་བོན་དང་།།
9

སྲིད་པ་མཐོང་བའི་མེ་ལོང༌།
སྨོན་ལམ་ཆུ་ལུད་དྲོད་བཤེར་ལྷན་འཕྲད་དེ།།
ཆོས་ལྡན་ཞིང་སར་དལ་འབྱོར་ཁུར་དུད་པའི།།
ལྗོན་པའི་རྟེན་བཟང་རྙེད་འདི་བླ་མའི་དྲིན།། ཞེས་པའང་བར་སྐབས་ཀྱི་
ཚིགས་སུ་བཅད་པའོ།
དེ་ནས་སྐྱབས་རྗེ་བ་ཀུ་ལ་རིན་པོ་ཆེ་ཐུབ་བསྟན་མཆོག་ནོར་ལ་སྐྲ་ཕུད་ཕུལ།
ཁོང་གི་ཐོག་མའི་མཚན་ལ་ངག་དབང་བློ་བཟང་ཐུབ་བསྟན་རྒྱལ་མཚན་ཞེས་ཡིན་
འདུག་པ། ངེད་ལ་ཡང་། ངག་དབང་བྱམས་པ་བསྟན་འཛིན་ཞེས་པའི་མིང་གནང་།
ཤེལ་ལག་དྲུག་བཀྲ་ཤིས་ལྷུན་པོའི་ཨ་བླ་སྐལ་བཟང་གཟིམ་ཆུང་དུ་གདན་དྲངས་ཐོག
ཡོན་ཏན་སྦྱོང་བའི་ཐོག་མ་ཀ་ཁ་སྦྱོར་ཀློག་ནས་བཟུང་། དགོན་པའི་ཆོས་སྤྱོད